Tiltalte for overtrædelse af straffelovens § 192 a, stk. 1, nr. 2, jf. stk. 4, 1. pkt., jf. våbenlovens § 2, stk. 1, jf. § 1, stk. 1, nr. 4, tyveri efter straffelovens § 276 samt våbenlovens § 2, stk. 1, jf. § 1,... Vis mere
Ret: Retten i Holstebro (1. instans)
Faggruppe: Straffesag — Almindelig domsmandssag
Sagsemner: Brandstiftelse og sprængning;
Formueforbrydelser;
Våben, eksplosiver og fyrværkeri;

/

RETTEN I HOLSTEBRO

D O M

afsagt den 1. oktober 2021

Rettens nr. 1-3278/2021
Politiets nr. 2021/001054

Anklagemyndigheden
mod
Tiltalte
født Dato 2001

Der har medvirket domsmænd ved behandlingen af denne sag.

Anklageskrift er modtaget den 10. september 2021.

Tiltalen er begrænset under hovedforhandlingen.

Tiltalte er tiltalt for overtrædelse af:

1. (2.)
straffelovens § 192 a, stk. 1, nr. 2, jf. stk. 4, 1. pkt., jf. våbenlovens § 2, stk.
1, jf. § 1, stk. 1, nr. 4, ved i perioden fra den 26. maj 2021 til den 4. august
2021, uden politiets tilladelse og uden anerkendelsesværdigt formål samt
under særligt skærpende omstændigheder, på offentligt tilgængeligt sted og på
andet sted hvor mennesker færdes eller opholder sig, at have været i
besiddelse af en håndgranat, som efter sin særdeles farlige karakter er egnet til
at volde betydelig skade, idet tiltalte den 26. maj 2021 tilegnede sig
håndgranaten med tilhørende detonator / tændsats og transporterede den fra
Skydeterræn, Adresse 1 i By til sin bopæl Adresse 2 i Holstebro, der er
beliggende i et boligområde, hvorefter tiltalte frem til den 4. august 2021
opbevarede håndgranaten på
bopælen, ligesom han i samme tidsrum var i besiddelse af detonatoren/
tændsatsen til håndgranaten, som han opbevarede i Skydeterræn.

2. (1.)
straffelovens § 276, tyveri, ved den 26. maj 2021 mellem kl. 8.00 og kl.
16.00, på en håndgranatbane i Skydeterræn, Adresse 1 i By, i forbindelse med
en skydeøvelse, fra sin arbejdsplads, at have stjålet den i forhold 1 beskrevne
håndgranat med tilhørende detonator/tændsats, til en endnu ikke opgjort
værdi.

3.

Std 75284



/

side 2

Straffelovens § 276, tyveri, ved på et ikke nærmere angivet tidspunkt mellem
den 1. december 2020 og den 15. august 2021, fra ikke nærmere angivne
militære områder, i forbindelse med militærøvelse eller skydeøvelse, fra sin
arbejdsplads, at have stjålet
- 1 stk. 80 mm projektil,
- 99 stk. 5.56 øvelsesammunition,
- 24 stk. 5.56 skarp ammunition,
- 5 stk. 9 mm skarp ammunition,
- 1 stk. magasin til 5.56 ammunition,
- 1 stk. alarmblus,
- 1 stk. hylster til røgkaster – afskudt,
- 1 stk. 60 mm øvelsesgranat – afskudt,
- 1 stk. 9 mm hylster – afskudt,
- 1 stk. 40 mm hylster – afskudt og
- 1 stk. ammunitionskasse

til en endnu ikke opgjort værdi, der alt blev fundet på tiltaltes bopæl Adresse 2
i Holstebro den 15. august 2021.

4.
våbenlovens § 2, stk. 1, jf. § 1, stk. 1, nr. 2 og nr. 3, ved den 15. august 2021,
på bopælen Adresse 2 i Holstebro, uden politiets tilladelse og uden
anerkendelsesværdigt formål, at have været i besiddelse af
- 1 stk. 80 mm projektil,
- 99 stk. 5.56 øvelsesammunition,
- 24 stk. 5.56 skarp ammunition,
- 5 stk. 9 mm skarp ammunition,
- 1 stk. magasin til 5.56 ammunition,
- 1 stk. hylster til røgkaster – afskudt,
- 1 stk. 60 mm øvelsesgranat – afskudt,
- 1 stk. 6 bang granat – afskudt,
- 1 stk. 9 mm hylster – afskudt og
- 1 stk. 40 mm hylster – afskudt.

Påstande

Anklagemyndigheden har nedlagt påstand om fængselsstraf.

Der er indgået udenretlig aftale om konfiskation af de i forhold 1-4 nævnte
genstande.

Tiltalte har nægtet sig skyldig i tyveri af en ammunitionskasse i forhold 3 og i
øvrigt erkendt sig skyldig, dog således at forhold 1 ikke henføres under
straffelovens § 192 a, stk. 4.

Forklaringer



/

side 3

Der er afgivet forklaring af Tiltalte og af Vidne.

Gengivelse af forklaring i grundlovsforhør 16. august 2021 af Tiltalte er
dokumenteret:

"Sigtede forklarede, at han havde håndgranaten liggende hjemme på sin bopæl.
Sigtede stjal både håndgranat og detonator. Han var på skydeøvelse på
Skydeterræn. Det regnede og derfor søgte mandskabet ly i et skur, hvor fronten
var væk fra det sted, hvor håndgranater og detonatorer var placeret. Lederen af
skydeøvelsen var ude at skyde med en anden elev. Der var derfor ingen, der
lagde mærke til, at sigtede stjal håndgranat og detonator. Der var tale om en
ganske impulsiv handling, og han ville alene anvende håndgranaten som en
form for souvenir. Sigtede havde dagen før kastet med håndgranat, og dette
skulle han også gøre samme dag, som tyveriet blev begået. Han var blevet
orienteret om håndgranaters farlighed, men sigtede var alene interesseret i selve
skallen, som sigtede bekendt var ganske stabil. Både håndgranat og detonator
var placeret i en kasse. Det er meningen, at detonatoren skal antænde
håndgranaten. Sigtede var på inden måde interesseret i detonatoren, men han
vurderede, at han måtte tage begge dele, idet der i modsat fald ville være en
detonator til overs.
Håndgranatskallen blev anbragt i sigtedes taske, mens detonatoren blev anbragt
i et mindre hul i skydeterrænet. Der var her tale om et venteområde for bane 16,
og detonatoren blev skjult i udkanten af venteområdet, hvor han lagde nogle
blade ovenover. Han havde ikke noget problem med, på et senere tidspunkt at
genfinde detonatoren sammen med en oversergent. Han er klar over, at en
detonator godt kan skyde en fod af, hvis man kommer til at træde på den.
Håndgranatskallen blev sat på en hylde i sigtedes værelse. Senere kom han til at
tænke på, at det var noget skidt, det han havde gjort, og han var lettet, da han
kunne aflevere håndgranat m.v. Sigtede havde forud for dette talt med nogle
forskellige personer fra sin gruppe. Den 4.
august 2021 blev han kaldt ind til kaptajn Person 1, hvor også en oversergent
var til stede. Han blev fortalt, at der verserende nogle rygter, og kaptajnen
lovede, at han ville prøve at holde sagen udenfor auditørerne. Sigtede gik til
bekendelse og kørte hjem for at hente håndgranaten, som han herefter afleverede
til kaptajnen. Sammen med overassistent Vidne kørte sigtede herefter dagen
efter ned til skydeterrænet for at finde detonatoren. Han var godt klar over, hvor
detonatoren var anbragt, men han var lidt forsigtig, da han gravede den frem.
Detonatoren blev anbragt i en kasse med sand. Det var i øvrigt en joke, da han
på kasernen havde sagt noget om, at han kunne finde på at sælge håndgranaten.
Han har ikke på noget tidspunkt nævnt et bestemt beløb. Han kan bekræfte, at
der under ransagningen også blev fundet andre forskellige andre effekter,
herunder nogle skarpe patroner.



/

side 4

På spørgsmål fra forsvareren forklarede sigtede endvidere, at han ikke havde
tænkt, at han på nogen måde igen skulle sætte sig i besiddelse af detonatoren.
Han mener, at han mere eller mindre har fortalt om tyveriet til alle i hans gruppe
på kasernen. Navnene er her: Person 2, Person 3, Person 4, Person 5, Person 6,
Person 7, Person 8, og en pige ved navn Person 9. Endvidere har han talt med en
person ved navn Person 10, som ikke er med i gruppen."

Tiltalte har supplerende forklaret, at han var ansat som konstabelelev og blev
udnævnt til konstabel den 9. juli 2021. Han tog håndgranaten på skydeøvelsen
i Skydeterræn. Han syntes, at håndgranatskallen kunne være en fed souvenir at
have stående hjemme. Der stod en åben kasse på en bænk med håndgranater.
Den stod ca. 5 meter fra et skur, hvor de andre soldater opholdt sig. Han tog
først granaten og gik derfra. Derefter kom han tilbage og tog detonatoren. Han
fandt et hul i venteområdet, hvor han kunne lægge detonatoren, uden at nogen
kunne komme til skade.

Han var oplært i håndgranaters farlighed. Skallen kunne ikke gå af, men
detonatoren var berøringsfarlig, fx hvis man smed den eller trådte på den. Han
var ikke nervøs for at nogen trådte på detonatoren der, hvor han havde lagt
den. Først tog han granaten med til Kaserne og derefter med hjem. De kørte
sammen i en militærbil til kasernen, og han havde den i sin egen taske. Fra
kasernen kørte han hjem i sin egen bil. Ingen af de andre havde lagt mærke til,
at han havde taget granaten. Han havde sagt til dem, at han skulle ud at tisse.
Derhjemme satte han granaten på en hylde på sit værelse. Den stod lidt omme
bag en sten og noget ammunition. Reolen ses på foto, side 89 i sagen. Det var
den tredje hylde.

Han fortalte et par stykker fra sin gruppe om granaten. De syntes vist, at det
var forkert og lidt dumt. Den 7. juli 2021 var der en fest. Da talte han ikke
med nogen, og han hørte ikke, at nogen talte om det. Måske har han sagt som
en joke, at han kunne sælge granaten. Han vidste ikke, hvad den var værd og
har ikke nævnt noget om det. Han ved ikke, om et beløb på 45.000 kr. er
nævnt af nogen.

Efter sommerferien blev han sendt til grænsen for at bistå politiet med
grænsekontrol. Den 4. august 2021 blev han kaldt ind til kompagnichefen
kaptajn Person 1. Han fik 3 valgmuligheder: han kunne nægte sig skyldig, han
kunne erkende sig skyldig, uden at auditørkorpset blev tilkaldt, og de kunne
tilkalde auditørkorpset på. Han troede, at han ved at erkende slap for en sag
hos auditørerne. De gav ham lov til selv at køre hjem efter granaten.

Han fortalte, at han havde håndgranatskallen derhjemme, og at detonatoren lå
i terrænet. Kl. 8.30 næste dag mødtes han med oversergent Vidne, og de tog
sammen til Skydeterræn, hvor han fandt detonatoren. Han havde en idé om,



/

side 5

hvor den lå, men var forsigtig med ikke at røre for hårdt ved den. Hullet, han
havde gemt detonatoren i, var ca. 30 cm. dybt. Der var ligesom en hylde i
hullet, hvor han lagde detonatoren. Han lagde den der, for at ingen kom til
skade ved at træde på den. Det var ca. 3 meter væk fra en gangsti. Vidne så
hullet, men måske ikke hylden. Det tog 5-10 minutter for ham at finde den.
Vidne var på et tidspunkt ude at tisse, Mandagen efter blev han sendt til
grænsen, hvor han var hele ugen. Søndagen efter blev han anholdt i Padborg
kl. 15.18.

Om forhold 3 og 4 har han forklaret, at hans bopæl blev ransaget af auditøren,
som fandt forskellig ammunition og dele dertil.

80 mm projektil havde han taget fra en kasse ved garagen i kompagniet. Han
havde ikke fået lov eller spurgt nogen.

Ammunitionskasser havde han fået tilladelse af Vidne til at tage. Derfor har
han ikke stjålet den. De skulle fjerne markeringer på kassen. Det havde han
ikke gjort, før han forlod kasernen.

Magasin til 5.56 ammunition havde han fået af en forsyningsbefalingsmand,
fordi det var defekt.

Foreholdt afhøringsrapport, side 45, har han forklaret, at han har forklaret til
auditøren, at han tog magasinet med hjem, fordi det var defekt. Han mente, at
han forsøgte at aflevere det, men fik at vide, at han bare kunne tage det med
hjem.

De øvrige genstande erkender han sig skyldig med hensyn til. Han havde dem
i den reol, der ses på side 89 i sagen. Det var bare til pynt. Han har taget
mindesmærker med fra forskellige øvelser.

99 stk. øvelsesammunition var også souvenirs. Han ved ikke, hvor det kom
fra, men det var ikke taget enkeltvis. Det var ikke svært at tage tingene, for der
var ikke megen kontrol. Ammunition får de bare udleveret. Der bliver holdt
lidt regnskab, men ikke nøje. Løs ammunition havde de ikke styr på.

Han erkender sig i det hele skyldig i forhold 4.

Vidne har forklaret, at han er oversergent i hæren. Han har undervist bl.a. i
håndtering af håndgranater, men har mest med det logistiske at gøre. Dagen
efter en afskedsfest, som blev holdt 7. juli 2021, kom nogle konstabler til ham
og fortalte, at de havde hørt rygter om, at Tiltalte havde taget en håndgranat.
De havde brug for at sige det videre. Han gik ind til kaptajn Person 1 og
fortalte rygterne videre. Da var det bare en håndgranat, der blev omtalt; ikke
særskilt noget om detonatoren.

Person 1 spurgte, hvad han syntes, og opridsede forskellige muligheder.



/

side 6

Mandag i uge 31 tog Person 1 fat i ham og sagde, at han havde indkaldt
Tiltalte til en samtale, hvor han gerne ville have vidnet med. På mødet blev
der opridset forskellige muligheder: fuld erkendelse uden at auditørkorpset
blev tilkaldt, anmeldelse til auditørkorpset og en tredje mulighed. Tiltalte
sagde straks, at han ville erkende. Han fik fornemmelsen af, at der var lagt op
til en slags frit lejde for Tiltalte, hvis Tiltalte erkendte. Person 1 sagde dog
noget i retning af, han ville gøre sit for, at det ikke kom videre, men at han
ikke kunne love noget. Der ville blive skrevet et notat på det. Det var i hvert
fald vidnets fornemmelse, men han kan ikke sige, om det blev sagt
udtrykkeligt. Person 1 sagde, at han ikke kunne love noget, hvis auditøren var
af en anden overbevisning.

Tiltalte fik at vide, at han skulle hente granaten med det samme, og det gjorde
Tiltalte. Selv ville han havde ringet til auditørkorpset og bedt dem om at hente
granaten. Han var lidt bekymret for, at Tiltalte ville sørge for, at granaten
forsvandt, men det skete heldigvis ikke. Han var der ikke, da Tiltalte kom ind
med granaten.

De fik at vide, at detonatoren i terrænet, og at Tiltalte vidste med sikkerhed,
hvor den var. Person 1 spurgte, om vidnet ville køre med derned dagen efter.
Han og Tiltalte kørte derned, hvor Tiltalte fandt detonatoren i løbet af ca. 7
minutter i en lille lavning. Fra det sted, de parkerede, var der ca. 2-3 meter hen
til gemmestedet. Først skulle Tiltalte lige orientere sig. Dernæst fjernede
Tiltalte lidt græs, hvorefter han fandt den. Detonatoren er ikke berøringsfarlig.
Der skal et tryk til. Man må ikke træde på den. Det var en lavning og ikke et
gravet hul.

Da de andre fortalte ham om det. sagde de, at de havde hørt, at Tiltalte kunne
sælge granaten for 45.000 kr. De sagde ikke nærmere, hvor de havde hørt det
fra.

Han synes, at man straks skulle have ringet til auditørkorpset i stedet for at
ridse forskellige muligheder op for Tiltalte. Man kan ikke sige, hvornår man
skal reagere på rygter. Derfor tror han, at kaptajn Person 1 har haft svært ved
det. Det var Person 1's beslutning, at Tiltalte selv kunne hente granatskallen,
som ikke var sprængfarlig. Der er sprængstof i skallen. Han stod relativt tæt
på, da Tiltalte fandt detonatoren.

Sagens øvrige oplysninger

Ammunitionsrydningstjenesten har den 13. august 2021 afgivet udtalelse om
håndgranaten i forhold 1 og 2.

Indkøbsprisen for ammunition m.m. er opgjort til 664,42 kr.

Kriminalforsorgen har 27. september 2021 udtalt, at Tiltalte er egnet til at
modtage en hel eller delvis betinget dom med vilkår om



/

side 7

samfundstjeneste med vilkår om tilsyn af Kriminalforsorgen i prøvetiden.
Finder retten, at sagen kan afgøres med en betinget dom uden vilkår om
samfundstjeneste, skal det anbefales, at der alene fastsættes prøvetid.

Tiltalte har om sine personlige forhold forklaret, at han gerne ville være fortsat
i forsvaret, men han er klar over, at det er udelukket nu. Han vil gerne gøre sit
gymnasium færdig og senere blive elektriker eller læse på universitetet.

Tiltalte har under denne sag været frihedsberøvet fra 15. august 2021.

Rettens begrundelse og afgørelse

Forhold 1 og 2

Tiltalte har erkendt sig skyldig, men anført at besiddelsen af håndgranat ikke
er sket på offentligt tilgængeligt sted.

Efter forklaringen fra Tiltalte lægger retten til grund, at han tog håndgranaten
og detonatoren fra en kasse. Han placerede detonatoren i en lavning i
øvelsesterrænet, mens han fragtede håndgranaten i sin taske først til Kaserne i
en fælles militærbil og derfra i sin private bil til sit hjem i Holstebro.
Transporten, navnlig i Tiltaltes bil hvor han som den eneste rådede over
granaten, er hermed sket på offentligt tilgængeligt sted, jf. straffelovens § 192
a, stk. 4, 1. pkt., 1. led.

Efter de fremlagte oplysninger om Tiltaltes bolig og kvarteret omkring er det
ikke bevist, at besiddelsen i hans bolig er sket "...andet sted, hvor mennesker
færdes eller opholder sig", og den er således ikke omfattet af § 192 a, stk. 4, 1.
pkt., 2. led.

Tiltalte er i dette omfang skyldig i disse forhold.

Forhold 3 - 4

Tiltalte har erkendt sig skyldig bortset fra tyveri af ammunitionskasse og
magasin til 5.56 ammunition.

Han har forklaret, at oversergent Vidne havde givet ham tilladelse til at tage
ammunitionskassen med hjem, og at en forsyningsbefalingsmand havde givet
ham magasinet, som var defekt.

Vidne er ikke under hovedforhandlingen spurgt dertil, og retten finder heller
ikke, at det i øvrigt kan afvises, at Tiltalte har fået tilladelse til at tage
ammunitionskassen med hjem. Tiltalte frifindes herefter for tyveri af
ammunitionskassen.



/

side 8

Besiddelse af magasinet er en overtrædelse af våbenloven, og forklaringen om
at han havde fået tilladelse til at tage magasinet, er først kommet under
hovedforhandlingen. Retten tilsidesætter denne del af forklaringen om
usandsynlig, og Tiltalte er skyldig i tyveri og besiddelse af magasinet.

Tiltalte er i dette omfang skyldig i disse forhold.

Straf

Straffen fastsættes til fængsel i 3 år og 6 måneder, jf. straffelovens § 192 a,
stk. 1, nr. 2, jf. stk. 4, 1. pkt., jf. våbenlovens § 2, stk. 1, jf. § 1, stk. 1, nr. 2, nr.
3 og nr. 4 og § 285, stk. 1, jf. § 276.

Retten har navnlig lagt vægt på, at Tiltalte ad forhold 1 og 2 har stjålet en
håndgranat med detonator fra sin arbejdsplads, transporteret håndgranaten i
sin bil på offentligt tilgængeligt område og opbevaret detonatoren et sted, hvor
han let kunne finde den igen. Der er herudover lagt vægt på den skærpelse af
straffen for besiddelse af våben og eksplosivstoffer af særdeles farlig karakter,
der efter forarbejderne til lov nr. 968 af 26. juni 2020 var tilsigtet med
vedtagelsen af straffelovens § 192 a, stk. 4, 1. pkt., selv om dette skete uden
samtidig besiddelse af anordninger, herunder en detonator, som kunne bringe
håndgranaten til sprængning efter stk. 4, 2. pkt.

Den omstændighed, at den militære ledelse i starten af august 2021 måtte have
overladt til Tiltalte selv at aflevere håndgranaten og dermed på ny transportere
denne i sin egen bil på offentligt tilgængeligt område, kan ikke tillægges
formildende betydning for den del af forhold 1, som blev begået 2 måneder
forinden, og som alt væsentligt bærer straffen for dette forhold.

Endelig har retten lagt om end mindre vægt på, at Tiltalte i forhold 3 og 4 er
fundet skyldig i tyveri fra arbejdsplads og besiddelse af en vis mængde
ammunition og ammunitionsdele.

Tiltalte har under denne sag været frihedsberøvet fra 15. august 2021.

Thi kendes for ret:

Tiltalte straffes med fængsel i 3 år og 6 måneder.

Tiltalte skal betale sagens omkostninger.

Dommer



/





/